《程钜夫惠茶》
宋代·赵若恢

卧病文园日正长，斜题远寄雨前枪。
黄绫不羡龙团贵，紫笋还闻雀舌香。
一砚落花人醉醒，半帘飞絮燕归忙。
新泉活火松风细，何处黄州白玉堂。

作者简介：赵若恢，字文叔，东阳（今属浙江）人。度宗咸淳元年（一二六五）进士。宋亡，避地新昌，杜门不出。卒年八十馀。事见清道光《东阳县志》卷二○。